पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के संक्रमण के बीच कई लोग उत्साह और लगन से लोगों को इससे बचाने के लिए नियमित काम कर रहे हैं। पिछले साल संक्रमण के शिकार होने के बाद भी इस साल लगन और बिना किसी भय के काम कर रहे हैं। ऐसे अधिकारी लोगों को कोरोना के प्रति जागरूक करने के साथ ही लोगों के दिलों से कोरोना के भय को दूर कर रहे हैं। जिले के पिपरिया थाना में पदस्थापित एएसआई विकास चंद्र पिछले साल काेराेना पॉजिटिव होने के बाद 14 दिनों तक होम आइसोलेशन में रहे और फिर निगेटिव होने के बाद काेरोना के कार्य में ही जुट गए।
इस बार के कोरोना काल में वे काफी लगन और उत्साह के साथ लोगों को कोरोना गाइड लाइन का पालन कराने और घरों में लोगों के सुरक्षित रहने को लेकर अपने क्षेत्र में काम कर रहे हैं। थाना क्षेत्र के विभिन्न क्षेत्रों में जाकर सरकार के गाइडलाइन का भी पालन करा रहे हैं। एएसआई विकास चंद्र ने बताया कि पिछले सत्र में कोरोना के समय में 01 अगस्त 2020 को ट्रूनेट और आरटीपीसीआर से पॉजिटिव हुए। संक्रमित होने के बाद मन में कई तरह का भय और चिंता सताने लगा था।
कोरोना के लक्षण मिलने के बाद 14 दिन तक निजी आवास के एक कमरे में ही आइसोलेट रहे। इस दौरान मानसिक रूप से तनाव झेल रहे थे। परिवार के अन्य सदस्यों के भी संक्रमित होने का भय था। मन में भय था, लेकिन कोरोना पर विजय पाने की भी ललक थी। 14 दिनों तक होम आइसोलेशन में रहे और कोरोना गाइडलाइंस के अनुसार दवा ली। पौष्टिक खान-पान पर विशेष ध्यान दिया। स्वस्थ होकर वापस लौटने के बाद फिर से ड्यूटी किया। विधानसभा का चुनाव आने से उसमें भी डटकर ड्यूटी किया। उन्होंने बताया कि वैक्सीनेशन की शुरूअात होने पर वैक्सीन भी लिया। इस सत्र में भी कोरोना संक्रमण की रफ्तार काफी बढ़ा हुआ है। इस बीच भी कोरोना के प्रति सावधानी बरतते हुए लोगों को इसके प्रति जागरूक करने और सरकार के निर्देशों का पालन कराने का काम कर रहे हैं।
कोरोना से डरने का नहीं हैं,बल्कि उससे मुकाबला करने का है। नियमों का पालन से कोरोना हारेगा, लोग जीतेंगे। योग, प्रणायाम और पौष्टिक आहार से मनुष्य के अंदर इम्नुनिटी पावर बढ़ता है। इस सत्र में फिर से दोगुने उत्साह के साथ अपने दायित्वों का निर्वहन कर रहे हैं।उन्होंने कहा कि कोरोना से डरें नहीं, धैर्य रखें खुद गाइडलाइन का पालन कर दूसरों को भी प्रेरित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn